b'\n_START_ARTICLE_\nSveti Klement (otok)\n_START_PARAGRAPH_\nSveti Klement je otok v Jadranskem morju. Pripada Hrva\xc5\xa1ki._NEWLINE_Otok le\xc5\xbei v Dalmaciji v skupini \xc5\xa1estnajstih Peklenskih otokov in je najve\xc4\x8dji v oto\xc5\xa1ki skupini. Njegova povr\xc5\xa1ina meri 5,27 km\xc2\xb2, dol\xc5\xbeina obalnega pasu je 29,891 km._NEWLINE_Obalno podro\xc4\x8dje otoka je kamnito. Manj\xc5\xa1i del otoka, katerega najvi\xc5\xa1ji vrh z imenom Vela glava dose\xc5\xbee vi\xc5\xa1ino 94 mnm, je porasel z makijo in nizkim borovim gozdom. Na otoku le\xc5\xbeijo tri ob\xc4\x8dasno naseljena naselja: Palmi\xc5\xbeana, Momi\xc4\x87a Polje in Vlaka._NEWLINE_V Palmi\xc5\xbeani je v poletnih meseci odprta\xc2\xa0\xc2\xbbACI - marina Palmi\xc5\xbeana\xc2\xab, v zalivu Solinama pa je sidri\xc5\xa1\xc4\x8de za jadrnice in manj\xc5\xa1e ladje. V marini Palma\xc5\xbeana lahko pristajajo jahte do 12 m dol\xc5\xbeine. Tu je tudi trgovina in restavracija. V morju ob bojah pa je 120 privezov. Marina je odprta od 1. apila do 31. oktobra. Druga restavracija na otoku je v naselju Vlaka._NEWLINE_Sveti Klement je priljubljena turisti\xc4\x8dna destinacija za izletnike predvsem iz Hvara, ki na otok prihajajo tako zaradi nedotaknjene narave, kot tudi zaradi lepih pe\xc5\xa1\xc4\x8denih pla\xc5\xbe.'